Ons was baie vriendelik ontvang. Die eenheid, no 5, was nuut, skoon en vars (dit het baie lekker geruik), met alles wat jy benodig vir 'n oornagverblyf. Lieflike, komplimentêre anysbeskuit om saam met jou koffie te geniet en 'n peperment-sjokolade langs jou bed is wat dit 'n plek maak waarheen mens beslis sal terugkeer.
Dit is 'n gastehuis wat aanbeveelbaar is. Ontvangs en die verblyf wat bo verwagting baie goed was. Baie bederf-goedjies in kamer en lekker beskuit vir die oggend. Sal beslis weer besoek en aanbeveel. Betsey weet hoe om 'n gastehuis te bedryf.